**Branislav Nušić – Hajduci (odlomak, prilagođeno)**

**EPIDEMIJA**

Sutradan odosmo kao i obično u školu, gde nas je čekalo jedno veoma prijatno iznenađenje. Školska vrata zatvorena, a na njima cedulja i na njoj piše:

„Zbog epidemije nema predavanja do dalje naredbe“

- Živela epidemija! – kliknusmo svi u jedan glas, pa se trkom otisnusmo niz ulicu kako bi što pre stigli kući da bacimo knjige.

- De, šta ti je? – pita me majka.

- Nemamo školu zbog epidemije!

- Kakva ti je to epidemija?

- Pa epidemija, znaš valjda šta je epidemija!

- Ne znam, - kaže majka, - reci mi, pa ću znati.

- Ne znam ni ja, ali ne moram ni znati, glavno je da zbog nje nemamo školu.

Čim sam bacio knjige, odmah sam potrčao da se nađem sa drugovima. Odmah je krenuo razgovor.

- Ala nam je ovo upalilo, - zadovoljno reče Dronja.

- A, istina, zna li ko od vas šta je epidemija? – zapitaće Gluvać.

Dugo su nagađali šta je epidemija, a onda se javio Sima Gluvać:

- Znam ja, nego neću da vam kažem.

- Znaš, kako da ne, ne znam samo u kojoj si školi to učio, - reče mu Vrabac.

- Epidemija, to je jedna boginja iz stare Grčke! – ponosno reče Gluvać.

- Pa što mi zbog grčke boginje da nemamo školu? - upita ga Vrabac.

- E pa to ne znam, - reče Gluvać.

Još bismo mi o tome razgovarali da nije naišao Cvrca. On nam ispriča kako mu otac nije poverovao da nema škole i da je otišao kod direktora. Tamo mu je direktor objasnio šta je to epidemija: to je bolest, zaraza i zato deca ne idu u školu.

**Odgovori na pitanja:**

**1.** Da li si čuo/čula za reč „epidemija“? Šta znači ta reč?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Koja epidemija je trenutno aktuelna u svetu?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3**. Da li se raduješ što ideš u školu? Zašto?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4**. Šta misliš o učenju na daljinu?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.** Šta ti je u ovom tekstu bilo smešno?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6.** Nabroj likove (drugare) koji se pominju u ovom odlomku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** Zašto su svi uzviklnuli u jedan glas „Živela epidemija“?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8**. Kako se zove tvoj najbolji drug/drugarica?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_